માનવમિત્ર, જમ્મુ : જમ્મુ કાશ્મીરમાં ચાલી રહેલા ત્રાસવાદીઓ સામેના ઓપરેશન ઓલઆઉટમાં એક પછી એક મોટી સફળતા હાંસલ થઇ રહી છે. આ ઓપરેશનના કારણે ત્રાસવાદીઓ ફફડી ઉઠ્યા છે. ત્રાસવાદીઓ હવે નિર્ણાયક લડાઇ લડી રહ્યા છે. સેનાના જવાન ઔરંગજેબનુ અપહરણ કરીને ક્રુર હત્યા કરવામાં આવ્યા બાદ ત્રાસવાદીઓએ હવે કોન્સ્ટેબલ જાવેદ અહેમદ ડારની પણ અપહરણ કર્યા બાદ ઘાતકી હત્યા કરી દીધી છે. સેનાના ઓપરેશન ઓલઆઉટના કારણે હવે હાલત કફોડી બનેલી છે.